钦定古今图书集成/理学汇编/字学典/第084卷 > 《姜尧章续书谱》 > 《位置》
## 钦定古今图书集成/理学汇编/字学典/第084卷 > 《姜尧章续书谱》 > 《位置》

假如立人挑土田《王衣》示一切偏旁，皆须令狭长，则
右有馀地矣。在右者亦然，不可太密、太巧。太密太巧
者，是唐人之病也。假如口在左者，皆须与上齐，“呜呼”、
“喉咙”等是也。在右者皆须与下齐，“和扣”等是也。又如
冖头须令覆其下，走辵皆须能承其上，审量其轻重，
使相负荷，计其大小，使相副称为善。